Bureauet kan kun bruges til bestilt arbejde – dog p.t. ikke håndværkeropgaver eller andet manuelt arbejde. Det vil sige, at du ikke kan bruge bureauet til produktsalg eller allerede påbegyndte/afsluttede opgaver, men kan bruge vores løsning, når en kunde ønsker at bruge dig til at løse en opgave efter fakura, og du ønsker at udføre den som lønmodtager.
Vi retter os mod opgaver inden for feltet IT, grafisk design, administration, bogholderi/revision, kommunikation, rådgivning, journalistik mm. Foreløbig påtager vi os kun opgaver på en samlet kontraktsum på minimum 350 kr og maksimum 50.000 kr., og arbejdet skal udføres for en virksomhedskunde (b2b) i Danmark.
Vi påtager os kun administration af opgaver, der ikke underbyder markedet. Derfor matcher vi din timepris op mod, hvad en fastansat inden for området koster. Hvis du ligger under nedre kvartil i DA’s lønstatistik for samlede medarbejderomkostninger, giver vi dig et kald.
Hvis du har spørgsmål til timeprisen på dit område, kan du spørge til den via vores kontaktformular
Hvis det arbejde, der skal udføres, strækker sig over en måned, skal den deles op på månedsbasis. Hvis den strækker sig over mere end 3 måneder på fuld tid, bør du i stedet ansættes til opgaven. Derfor kan bureauet ikke administrere opgaver på fuld tid over 3 fortløbende måneder. Vi er til for at hjælpe dig med at prøve freelancelivet af, og hvis du arbejder som en en ansat, bør du i stedet være ansat.